kardosdrur/scandi-wiki huggingface dataset:
Notepad

Notepad (kendt som Notesblok på dansk) er en lille, simpel teksteditor, der har fulgt med i Microsofts Windows som standard siden Windows 1.0 i 1985.

Programmet behandler kun uformateret ren tekst. Det er velegnet til redigering af konfigurationsfiler (f.eks. ini-filer) eller kildekode (programmering) og kan bruges til websideeredigering. Notepad er god til hurtige notater, da det ikke er ret "tungt" (det bruger meget lidt RAM), og det kan derfor startes hurtigt, f.eks. ved "windowstast"+R og derefter "notepad" og enter.

Tekstbehandling
Tekst-relaterede programmer til Windows
Aage Louis Dessau

Aage Louis Dessau (25. maj 1889 i København – 10. oktober 1975) var en dansk erhvervsmand.

Dessau var søn af grosserer Hartvig Dessau (død 1920) og hustru Anna født Meyer (død 1919). Han blev student fra Gammelholms Latin- og Realskole 1907; uddannet hos Philip W. Heyman i København 1907-09, hos B. Luria & Co. i Hamborg 1909-11 samt hos Melchior, Armstrong & Dessau i New York 1911-14; etableret i London under firma Aage L. Dessau 1915-17; adm. direktør for The Continental and Oversea Trading Co. i Paris 1917-25 og efter selskabets sammenslutning i 1925 med Cie du Francais adm. direktør for dette selskab 1925-30; stifter af og adm. direktør for A/S A.L. Dessau & Cie i Paris fra 1931. 

Dansk repræsentant i Paris ved Det Internationale Handelskammer og dansk medlem af dets voldgiftsdomstol 1921-71, formand for Dansk Understøttelsesforening i Paris.

Han blev gift 11. juni 1921 med Anna f. Drechsel, f. 5. december 1899, datter af kgl. borgmester Ernst Drechsel (død 1932) og hustru Betzy Louise (Bess) f. Tutein (død 1944).

Han var Kommandør af Dannebrogordenen og Dannebrogsmand samt Ridder af Æreslegionen af 4. grad.

Kilder 
 Kraks Blå Bog 1974

Erhvervsfolk fra Danmark
Riddere af Æreslegionen
Kommandører af Dannebrog
Danskere i 1900-tallet
Personer fra København
Personer i Kraks Blå Bog (afdøde)
Tidløs

Tidløs (Colchicum) er en slægt med 15-20 arter, som er udbredt i Mellemøsten, Kaukasus og Sydeuropa. Det er stauder med en brun til mørkebrun knold og trævlede rødder, som udspringer fra den ene side af knolden. De unge blade er omsluttet af en bladskede. De er linjeformede og furede med en lys stribe. Blomsterne (1-3) er regelmæssige og 3-tallige. De udspringer direkte fra knolden eller fra en kort stængel. Blostret består af 6 ens blosterblade. Frugten er en kapsel med mange frø.

 Alpetidløs (Colchicum alpinum)
 Høsttidløs (Colchicum autumnale)
 Liden tidløs (Colchicum pusillum)
 Plettet tidløs (Colchicum variegatum)
 Pragttidløs (Colchicum speciosum)
 Trebladet tidløs (Colchicum triphyllum)

 Colchicum agrippinum
 Colchicum atropurpureum
 Colchicum bivonae
 Colchicum bornmuelleri
 Colchicum byzantinum
 Colchicum cilicicum
 Colchicum decaisnei
 Colchicum doerfleri
 Colchicum hungaricum
 Colchicum luteum
 Colchicum ritchii
 Colchicum robustum
 Colchicum umbrosum

Tidløs-familien
Sekundærrute 153

Sekundærrute 153 forbinder byerne Vordingborg – Guldborg – Sakskøbing – Maribo – Rødby og Rødbyhavn. Ruten udspringer ved Brovejen, hvor primærrute 22 passerer Vordingborg. I Rødbyhavn ender ruten i krydset Havnegade/Syltholmsgade. Undervejs passeres Masnedsundbroen, Storstrømsbroen og Guldborgbroen, der stadigvæk er vigtige forbindelser mellem Sjælland, Falster og Lolland. I Sakskøbing, Maribo og Rødby passerer ruten ad mere eller mindre snørklede ringvejssystemer i stedet for direkte gennem centrum.

Indtil Farøbroernes åbning i 1985 og Guldborgsundtunnelens åbning i 1988 var dele af ruten Europavej E4 (i dag Europavej E47).

Sekundærrute 153 er ca. 61 km lang.

Link til kort over sekundærrute 153.

Kilder 

153
Sekundærrute 154

Sekundærrute 154 begynder ved Sydmotorvejen (Europavej E47 og Europavej E55), afkørsel 37 Rønnede, og går mod øst gennem Rønnede og Fakse til Store Heddinge. 

Ruten forbinder dermed Sydsjælland og motorvejsnettet med Fakse og Stevns. 

I Rønnede fortsætter vejen som primærrute 54 mod Holme-Olstrup og Næstved. I Store Heddinge ender ruten ved Rødvigvej, sekundærrute 261 mellem Køge og Store Heddinge.

Sekundærrute 154 er ca. 26 km lang og dermed blandt de korte ruter.

Link til kort over sekundærrute 154.

Kilder 

154
Barksløjd

Barksløjd omfatter fremstilling af dagligdags ting af birkebark i sløjd, husflid og kunsthåndværk.
 
Barksløjd er udbredt i Skandinavien, Finland og Rusland, ikke mindst hos samerne som en del af samesløjd, og vi anvender på dansk ofte det svenske ord näverslöjd (på norsk: neversløyd).

Typiske ting fremstillet af birkebark (näver) er: Små dåser og æsker med låg, sukkerskåle, tasker, brillefutteraler, flaskeskjulere, julepynt, flettede bånd og remme m.v.

Der er to grundlæggende tekniker i barksløjd. Den ene er at skære birkebarken ud i lange strimler, der flettes sammen; og den anden er at bearbejde hele stykker i en svøbeteknik som kendt fra ovale shaker-æsker, tejner og spånsløjd. Barken kan også anvendes til udsmykning med en teknik, der minder om intarsia, hvilket især er udbredt i Rusland. På tysk er materialet kendt som Birkenleder (birkelæder), og der er da også ligheder mellem produkter af læder og birkebark.

Barken fra danske birketræer er for tynd, så vi importerer i reglen fra Sverige.

Henvisninger 
 John Vinstrup: Näversløjd i: SLØJD 1996, nr. 3, side 71-73. (Danmarks Sløjdlærerforenings tidsskrift).
 Katarina Ågren & Karin Lundholm: Näverslöjd, ICA Bokförlag, Sverige, 1983, 

Sløjd
Husflid
Kulturteknik
Kunsthåndværk
Sekundærrute 155

Sekundærrute 155 begynder få kilometer nord for Svebølle på Vestsjælland, hvor den krydser Skovvejen, Primærrute 23. Derfra fortsætter den mod øst gennem Snertinge, Svinninge, Holbæk, Vipperød, Gevninge og Svogerslev til Roskilde. Ruten forløber nogenlunde parallelt med Primærrute 23, dog i et nordligere forløb frem til Holbæk, men krydser Holbækmotorvejen, som Primærrute 23 udmunder i, flere gange frem til Roskilde.

Ved Holbæk går ruten sydvest om byen ad Omfartsvejen, og den ender i krydset med Ringstedvej, få kilometer syd for Roskilde. Dels på grund af kødannelse på Holbækmotorvejen i morgenmyldretiden, er den inderste del af ruten hårdt belastet af såkaldt sivetrafik, dvs. trafikanter, som ønsker at undgå kødannelse. Det handler dog også om, at vejen betjener lokaltrafik fra Gevninge og Svogerslev til/fra motorvejsnettet.

Sekundærrute 155 er ca. 56 km lang.

Kilder

Eksterne henvisninger 
Link til kort over sekundærrute 155

155
Burn After Reading

Burn After Reading er en amerikansk sort komediefilm fra 2008 instrueret, produceret og skrevet af Coen-brødrene.

Plot 
En CIA-agent er ved at skrive sine erindringer, hvor en række hemmeligheder i spionverdenen bliver afsløret. Desværre glemmer han sit eneste eksemplar af manuskriptet i sit fitness-centeret, hvor to instruktører straks ser de kontroversielle afsløringer som en genvej til nogle hurtige kontanter.

Medvirkende 
 George Clooney as Harry Pfarrer
 Frances McDormand as Linda Litzke
 Brad Pitt as Chad Feldheimer
 John Malkovich as Osbourne Cox
 Tilda Swinton as Katie Cox
 Richard Jenkins as Ted
 Elizabeth Marvel as Sandy Pfarrer
 David Rasche as CIA Officer
 J. K. Simmons as CIA superior
 Olek Krupa as Krapotkin

Referencer

Eksterne henvisninger 
 

Amerikanske film fra 2007
Dramafilm fra USA
Engelsksprogede film
Film instrueret af Coen-brødrene
Høsttidløs

 
Høsttidløs (Colchicum autumnale), ofte skrevet høst-tidløs, er en staude med en spinkel, tueformet vækst. Alle dele af planten er giftige

Beskrivelse 
Bladene danner en grundstillet roset, der kommer frem om foråret sammen med frøkapslerne. Bladene er smalt lancetformede og ca. 40 cm lange med hel rand og parallelle ribber. Begge bladsider er lysegrønne.

Blomstringen sker september-oktober, når bladene for længst er visnet væk. På det tidspunkt skyder der 1-3 blomster frem. De er regelmæssige med seks lysviolette blosterblade. Frugtknuden ligger skjult i jorden indtil foråret. Da ser man kapslerne skyde grønne op af jorden, modnes og blive brune, så de mange frø kan spredes.

Rodnettet består af den brunskællede stængelknold og et trævlet rodsystem.

Højde x bredde og årlig tilvækst: 0,40 x 0,40 m (40 x 40 cm/år), men blomsterne er kun halvt så høje.

Hjemsted 

Høsttidløs stammer oprindeligt fra Mellemøsten og Sydøsteuropa, men har bredt sig til store områder af Syd-, Central- og Vesteuropa. Derimod findes den kun dyrket i Nordeuropa. Den foretrækker lysåbne eller letskyggede voksesteder med en fugtig og næringsrig bund i enge eller på skråninger, hvor der er læ og varmt.

I naturreservatet Piekielna Dolina, som ligger i det sydvestligste Polen op mod Sudeterbjergene, findes arten i blandet, ret åben løvskov sammen med bl.a. alm. engelsød, fjerbusk, hasselurt, alm. knærod, kvalkved, tørst, vintergæk, bredbladet klokke, dorotealilje, engblomme, fladkravet kodriver, kranslilje, liden singrøn, liljekonval, peberbusk og Veratrum lobelianum (en art af foldblad)

Giftighed 
Planten er meget giftig, og den tiltagende brug af ramsløg gør forvekslinger sandsynlige. Alle dele af planten er giftige, for de indeholder alkaloidet colchicin. Mængden svinger med årstiden, og den er størst om foråret.

Note

Eksterne henvisninger 

Flerårige urter
Violette blomster
Haveplanter
Giftige planter
Løg- og knoldvækster
Toni Braxton

Toni Michelle Braxton (født 7. oktober 1967 i Severn, Maryland, USA) er en amerikansk r&b-singer-songwriter og skuespiller, der var særligt populær i 1990'erne. Hun har vundet seks Grammy-priser og har solgt over 40 mio. albums på verdensplan. 

Braxton begyndte som sanger i et kirkekor. Hun entrerede i 1993 Billboards top 200-liste i med debutalbummet Toni Braxton, og fortsatte i 1996 succesen med Secrets, der bl.a. indeholdt hendes vel nok største hit, "Unbreak my heart". Efter store økonomiske problemer og en deraf følgende konkursbegæring i 1998, vendte hun tilbage til toppen af hitlisterne med The Heat fra 2000. More Than a Woman fra 2002 og Libra fra 2005 blev ikke nær så store succeser som de første tre albums.

I 2008 medvirkede hun i den amerikanske udgave af Vild med dans og endte som nr. 5 sammen med sin partner Alec Mazo.

Diskografi

1993: Toni Braxton
1996: Secrets
2000: The Heat
2001: Snowflakes
2002: More Than a Woman
2005: Libra
2010: Pulse

Eksterne henvisninger 

 Toni Braxtons hjemmeside
 
 
 

Singer-songwritere fra USA
Skuespillere fra Maryland
Guldborgsundtunnelen

Guldborgsundtunnelen er en firesporet sænketunnel, med en længde på 460 meter, under Guldborg Sund til vejtrafik mellem Lolland og Falster. Tunnelen udgør en vigtig forbindelse på Sydmotorvejen (Europavej E47) og har siden åbningen d. 7. juni 1988 aflastet især Guldborgbroen beliggende få kilometer længere mod nord.

Oprindelig blev tunnelen og tilstødende vejanlæg pga. besparelser anlagt som en tosporet motortrafikvej, som forholdsvis let kunne udvides til en firesporet motorvej. Væksten i trafikken har med tiden nødvendiggjort udvidelsen for at kunne opretholde forbindelsens serviceniveau og undgå, at Guldborg Sund lige som i tiden før tunnelen er en flaskehals. Udvidelsen fra motortrafikvej til motorvej blev indviet d. 2. november 2007.

Den maksimalt tilladte hastighed gennem tunnelen er 90 km/h pga. manglende nødspor. Den generelle hastighedsgrænse på Sydmotorvejen syd for Farøbroerne er 110 km/h.

Ulykken den 17. oktober 2001 

Tunnellen dannede den 17. oktober 2001 ramme om en voldsom ulykke, hvor et stort antal køretøjer var involveret i et harmonikasammenstød ved det nordgående rørs munding. Fire personer døde inden de blev reddet ud, et tilsvarende antal blev hårdt kvæstede. En femte person døde af sine kvæstelser dagen efter på Centralsygehuset i Nykøbing Falster.

Ifølge beredskabschef Henrik Nielsen fra Nørre Alslev-Stubbekøbing Redningsberedskab kørte en roetransport forrest i den kolonne af køretøjer, der var involveret i ulykken. På vej ud af tunnelen satte roetransporten, formentlig på grund af tæt tåge, farten voldsomt ned. Herefter kørte en bagvedkørende lastbil op i roetransporten, en grisetransport ramte lastbilen, og yderligere ni personbiler fulgte. Grisetransporten og personbilerne brød i brand ved sammenstødet. Føreren af grisetransporten og to andre brændte ihjel.

Kilder

Eksterne henvisninger 
Vejdirektoratets beskrivelse af Guldborgsundtunnellen 

Tunneler i Danmark
Bygninger, konstruktioner og anlæg i Guldborgsund Kommune
Au (Breisgau)

Au er en kommune få kilometer syd for Freiburg im Breisgau i den sydvestlige del af den tyske delstat Baden-Württemberg. Byen hører til Verwaltungsgemeinschaft Hexental med sæde i nabokommunen Merzhausen.

Geografi 
Au ligger i den nordlige del af Hexental mellem Schönberg i og Schwarzwald i øst.

Inddeling 
Til kommunen hører ud over landsbyen Au, bebyggelserne Schönberg, Hof og Hägenhof og gårdene Burghöfe, Finsterbach, Hasgelhöfe, Heimbachhof, Kaischenhof, Kopfackerhof og Schwabenhöfe.

Nabokommuner 
Nabokommuner er Horben i sydøst, Wittnau (Breisgau) mod sydvest, Ebringen mod vest og Merzhausen mod nord (alle i Landkreis Breisgau-Hochschwarzwald) samt byen Freiburg im Breisgau mod øst.

Historie 
Au nævnes første gang i en skrivelse fra Kloster St. Gallen i 861. I middelalderen lå her formentlig Burg Au, men der er ikke fundet spor af den. I trediveårskrigen Au 5. august 1644 skueplads for det to dage lange Slaget ved Freiburg.

Eksterne henvisninger 

 Internetauftritt der Gemeinde Au
Svend Hansen (fodboldspiller)

Svend Caroli Hansen (5. december 1905 i Malmø i Sverige – 25. januar 1976 i Horsens) var en dansk fodboldspiller, som har spillet en landskamp for Danmark. 

I sin eneste landkamp spillede Hansen mod Finland 1931 i Idrætsparken Danmark tabte med 3-2 i en kamp som var en del af det Nordiske mesterskab, 1929-1932. 

I sin klubkarriere spillede Hansen på midtbanen i perioden 1925-1934 for Horsens fS. 

Fodboldlandsholdsspillere fra Danmark
Fodboldspillere fra Horsens fS
Danskere født i Sverige
Personer fra Malmø
Anna Thygesen

Anna Thygesen (født 31. januar 1965 i Lystrup ved Aarhus) er en dansk erhvervskvinde, der i dag er indehaver af PR-bureauet WeDo Communication.

Thygesen blev student fra Århus Katedralskole i 1983 og efterfølgende korrespondent i spansk og engelsk fra Handelshøjskolen i Aarhus i 1988. I 1994 blev hun akademiøkonom fra Århus Købmandsskole.

Hun arbejdede indtil 1993 som salgschef hos Milliken Danmark, derefter i en lignende stilling hos Sophus Berendsen Textil Service. Fra 1996 var hun administrerende direktør for Kurt Thorsen España, der på et tidspunkt optog et byggelån på 840 mio. kr. i den spanske bank Banco Bilbao Vizcaya. Rollen som direktør for Thorsens spanske projekter gav Thygesen betydelig medieomtale, da den såkaldte PFA-skandale kom for retten i 2000. Som daværende kæreste med Kurt Thorsen var Anna Thygesen kronvidne i sagen. Det kom frem, at banklånet var opnået på falske garantier fra PFA, hvilket både fældede Kurt Thorsen og PFA-direktør Rasmus Trads.

Efter PFA-sagen blev Thygesen chef for det danske modefirma REDGREENs aktivteter i Holland, fra 2002 var hun salgs- og marketingschef for Sejl & Spis, og fra 2004 i en periode programmedarbejder hos Strix. Hun holder i dag diverse og tilbyder rådgivning indenfor forretningsudvikling og kommunikation.

Hun deltog i Varm på is i 2008.

Bibliografi 
 Om mus og mænd (2004, )
 Anna T's ABC (2008, )

Referencer

Eksterne henvisninger 
 Anna Thygesens hjemmeside 
 

Erhvervsfolk fra Danmark
Personer fra Aarhus
Berendsen

Berendsen er et nederlandsk og dansk efternavn.
Kendte personer med dette efternavn omfatter:
 Daniel Berendsen (født 1964), amerikansk producent og manuskriptforfatter
 Ivar Berendsen (1865–1939), dansk toldinspektør og politiker
 Sophus Berendsen (1829–1884), dansk grundlægger af virksomheden Berendsen
 Til Gardeniers-Berendsen (1925–2019), nederlandsk politiker
 Tom Berendsen (født 1983), nederlandsk politiker

Kildehenvisninger 

Nederlandske efternavne
Danske efternavne
Flaming Star

Flaming Star er en amerikansk farvefilm fra 1960. Filmen, hvis hovedrolle blev spillet af Elvis Presley, blev produceret af David Weisbart på 20th Century Fox og havde Don Siegel som instruktør.

Filmen blev indspillet i perioden 16. august til 4. oktober 1960 og havde premiere samme år den 20. december. Flaming Star var den sjette i en lang række af film med Elvis Presley.

Filmen, hvis manuskript var skrevet af Clair Huffaker og Nunnally Johnson, er baseret på Huffakers roman Flaming Lance fra 1958 og er en typisk western. Den handler om en halvblods-indianer der presses til at vælge side i en blodig konflikt mellem indianerne og de hvide nybyggere.

Den danske titel på Flaming Star var Flammende stjerne.

Musik 
Flaming Star var den første Presley-film der ikke havde en LP- eller EP-udgivelse tilknyttet. Dette skete igen i 1961 med Wild in the Country og blev det normale for de sidste af Presleys film.

Sangen "Flaming Star" er titelmelodi til filmen og indsunget af Elvis Presley den 7. oktober 1960. Den er skrevet af Sid Wayne og Sherman Edwards.

Udover titelmelodien blev der kun sunget en enkelt sang i filmen. Det var "Cane And A High Starched Collar", en komposition af Sid Tepper og Roy C. Bennett, indspillet 8. august 1960 i Hollywood. Samme dag blev sangen "Britches" indspillet til filmen, men blev ikke brugt. Den er skrevet af Sid Wayne og Sherman Edwards og blev udsendt første gang på LP'en Elvis – A Legendary Performer – vol. 3 der udkom november 1979.

Andet 
Andy Warhol's berømte farvetryk af Elvis Presley som cowboy er lavet over et af stillbillederne fra filmen.

Referencer

Eksterne henvisninger 
 

Elvis Presley-film
Amerikanske film fra 1960
Dramafilm fra USA
Westernfilm fra USA
Poul "Rassi" Rasmussen

Poul Aage "Rassi" Rasmussen (født 13. december 1925 i Maribo, død 30. oktober 2000 i Marielyst) var en dansk fodboldspiller.

Rasmussen var den første spiller, der kom på landsholdet uden først at have spillet i en divisionsklub. I 1949 debuterede han mod Finland. Han spillede da i Maribo Boldklub, men skiftede 1951 til Skovshoved IF.

“Rassi” blev i 1952 professionel i den italienske Serie A-klub Atalanta Bergamo. Her han fik stor succes — blandt andet blev han topscorer i Serie A. Pokalen for denne bedrift skænkede han til Maribo Boldklub, og den står nu i klubhusets pokalskab.

Han scorede 53 mål på 106 kampe i løbet af sine fire år i Italien, men efter en alvorlig knæskade vendte han tilbage til dansk fodbold, hvor han efter de obligatoriske to års karantæne spillede i B 1901.

Eksterne henvisninger 
 

Fodboldlandsholdsspillere fra Danmark
Personer fra Maribo
Per Brandtmar

Per Carl William Brandtmar (født 18. juli 1918 i Kina, død 18. december 1992 på Amager) var en dansk fodboldspiller, som har spillet en landskamp for Danmark. 

I sin eneste landkamp spillede Brandtmar mod Sverige 1931 i Råsunda i Stockholm i en kamp som sluttede 2-2.

I sin klubkarriere spillede Brandtmar som back/fløjhalf i Hellerup IK og kom sammen med sin storebror Henning til B.93 i 1940, hvor han frem til 1949 spillede 122 kampe og scorede to mål.

28. april 1945 blev han anholdt af det tyske politi i København.

Noter 

Fodboldlandsholdsspillere fra Danmark
Fodboldspillere fra B.93
Fodboldspillere fra Hellerup IK
Danskere født i Kina
Jørgen Poulsen

Jørgen Poulsen refererer til flere personer:

 Jørgen Poulsen (journalist) – dansk journalist og politiker
 Jørgen Poulsen (professor) – dansk professor i journalistik
Det Jyske Ensemble

Det Jyske Ensemble var et kammerensemble, der blev oprettet i 1988. På daværende tidspunkt bestod ensemblet af en blæser kvintet og klaver; i 1998 udvidet med strygetrio.

I 2011 mistede ensemblet sin status som basisensemble, da Kunstrådets musikudvalg skønnede, at koncentrationen af basisensembler var for stor i det nordvestjyske område. Det lykkedes i en periode - takket være Viborg, Skive og Morsø Kommuner - at redde ensemblet, som atter reduceredes til den oprindelige størrelse, samtidig med at musikernes ansættelser ligeledes blev reduceret.
Trods Musikudvalgets beslutning spillede ensemblet videre for et endog meget stort publikum, og der var især fokus på den brede formidling af klassisk musik – herunder selvfølgelig skolekoncerter, som DJE leverede i stort antal.

I november 2012 var det imidlertid slut. Kommunerne kunne ikke alene løfte opgaven, og Det Jyske Ensemble måtte lukke.

Eksterne kilder/henvisninger 
Det Jyske Ensembles hjemmeside, som imidlertid ikke længere er tilgængelig!

Musikgrupper fra Danmark
Musikgrupper fra 1988
Basisensembler
Jørgen Poulsen (professor)

Jørgen Poulsen (født 1948) er en dansk professor i journalistik.

Poulsen blev mag.art. filmvidenskab fra Københavns Universitet i 1975 og blev derefter kandidatstipendiat ved RUC i 1976. Han blev efterfølgende adjunkt i kommunikationsteori ved Aalborg Universitetscenter og fra 1979-1980 var han lektor. Han tog efterfølgende orlov og blev udstationeret til Grønland som faglig sekretær ved Statens Samfundsvidenskabelige Forskningsråds Grønlands-initiativ og lektor ved Institut for Eskimologi samme sted. Fra 1983-1984 var han fuldmægtig i Telestyrelsen, og i 1984 vendte han tilbage til sit lektorat ved Aalborg Universitetscenter. Han var fra 1986-1987 mediekonsulent i LO. Fra 1987-1999 var han ekstern lektor ved kommunikationsuddannelsen på Roskilde Universitetscenter, og fra 1999 professor i journalistik samme sted.

Kilder 
 Jørgen Poulsens CV

Videnskabsfolk fra Danmark
Ansatte ved Roskilde Universitet
Ansatte ved Aalborg Universitet
Professorer fra Roskilde Universitet
Aarhus Unge Tonekunstnere

Aarhus Unge Tonekunstnere (AUT) er en koncertforening, som blev oprettet i 1966.
Med fokus på kunstmusikken arrangerer AUT årligt koncerter, hvor hovedvægten i repertoiret er lagt på den nyskrevne musik og navnlig på musik af komponister fra landsdelen. AUT arrangerede en årlig festival, CRUSH, som fandt sted sidst i november, fra 2004 til 2010. 
I 2007 oprettedes en studiegruppe for ny musik på Det Jyske Musikkonservatorium i samarbejde med AUT. Studiegruppens aktiviteter indebar bl.a. deltagelse i koncerter, foredrag med komponister, dirigenter, m.fl., oplæg og diskussioner om ny musik og gav derved de studerende bedre muligheder for at stifte bekendtskab med den ny musik. Studiegruppen opløstes i 2011 med formand Henrik Larsens afgang.
Studiegruppesamarbejdet er blevet afløst af et nyt samarbejde med komponistklassen på Det Jyske Musikkonservatorium, som netop nu oplever en opblomstring med ansættelsen af Simon Steen-Andersen som lærer.

AUTs formænd 

 1966-1968: Mogens Helmer Petersen
 1969-1971: Henning Nielsen
 1972-1975: Mogens Helmer Petersen
 1976-1977: Kjeld Mardahl
 1978-1981: Karl Aage Rasmussen
 1982: Svend Nielsen
 1983-1984: Kjeld Mardahl
 1985-1988: John Frandsen
 1989-1990: Niels Marthinsen
 1991-1997: Bo Gunge
 1998-1999: Lasse Laursen
 2000-2005: Thomas Agerfeldt Olesen
 2005-2011: Henrik Larsen
 2011-2017: Line Tjørnhøj
2017-2018: Allan Gravgaard Madsen
2018-: Frederik Sakham

Eksterne kilder/henvisninger 
 AUTs hjemmeside
 Thomas Agerfeldt Olesens artikel om AUT i Dansk Musik Tidsskrift
Seismografs tema om AUT på seismograf.org i anledning af 50-årsjubilæet i 2016
Lasse D. Hansens interview med Jens Bruno Hansen  på seismograf.org i anledning af 50-årsjubilæet i 2016

Etableret i 1966
Musikorganisationer i Danmark
Unge Tonekunstnere
Kenneth Reinicke

Kenneth Reinicke (født 16. april 1966) er en dansk lektor i mandeforskning.

Reinicke er ph.d. på afhandlingen Madonna og macho, der handler om kønskonstruktion og feminisme i Italien. Fra 1998 til 1999 var han udstationeret ved Det Danske Center for Menneskerettigheder i Albanien for at undervise albanske politifolk i europæisk menneskerettighedslovgivning. Derefter blev han ansat ved Videncenter for Ligestilling, der blev nedlagt i 2001 som følge af VK-regeringens sanering af råd og nævn. Han har siden været ansat ved Center for Ligestillingsforskning på Roskilde Universitet.

Han modtog i 2007 Mathildeprisen af Dansk Kvindesamfund  for i et akademisk perspektiv at argumentere for, at samfundet bør kriminalisere prostitutionskunder, og deltager ofte i samfundsdebatten, bl.a. om prostitution.

Bibliografi 
 Den hele mand – Manderollen i forandring (2002, )
 Mænd i lyst og nød – Nutidens manderoller (2004, )

Noter 

Videnskabsfolk fra Danmark
Ansatte ved Roskilde Universitet
Debattører fra Danmark
Feminister fra Danmark